text: থাম্ব|300x300পিক্সেল|E= বহিঃকোষীয় স্থান; P= প্লাজমা ঝিল্লি; I= অন্তঃকোষীয় স্থান
  ইনটিগ্রাল বা অবিচ্ছেদ্য আবরণী আমিষ (আইএমপি; ইংরেজি: integral membrane protein, IMP) হচ্ছে জৈব ঝিল্লি'র সাথে স্থায়ীভাবে সংযুক্ত এক ধরনের আবরণী আমিষ (বা ঝিল্লি প্রোটিন)। সকল ট্রান্স-আবরণী আমিষ-ই (trans-membrane protein) আইএমপি এর অন্তর্ভুক্ত, কিন্তু সকল আইএমপি ট্রান্স-আবরণী আমিষ নয়। কোন জীবের জিনোমের নকশায় থাকা উল্লেখযোগ্য সংখ্যক প্রোটিন নিয়ে আইএমপি গঠিত হয়। যেসব আমিষ ঝিল্লি অতিক্রম করে, সেগুলো চক্রাকার লিপিড দ্বারা পরিবেষ্টিত থাকে, তাদেরকে আবরণী আমিষের সাথে প্রত্যক্ষ সংযোগে থাকা লিপিড হিসেবে সংজ্ঞায়িত করা হয়। এসব লিপিডকে কেবল পরিষ্কারক (detergents), অপোলার দ্রাবক, অথবা কখনো কখনো বিকৃতকারক পদার্থ (denaturing agents) দ্বারা পৃথক করা যায়।
  
  গঠন 
  এক্স-রে কেলাসবিদ্যা অথবা নিউক্লীয় চৌম্বক অনুনাদ বর্ণালিবীক্ষণের মাধ্যমে, পারমাণবিক রেজোলিউশনে প্রায় ১৬০টি ভিন্ন ভিন্ন অবিচ্ছেদ্য আবরণী আমিষের ত্রিমাত্রিক গঠন নির্ণয় করা হয়েছে। নিষ্কাশন এবং কেলাসকরণ কঠিন হওয়ার কারণে এগুলো নিয়ে গবেষণা বেশ দূরূহ বিষয়। এছাড়াও, আমিষ তথ্য ব্যাংকে (পিডিবি) অনেক আইএমপি’র পানিতে দ্রবণীয় প্রোটিন ডোমেইন এর গঠন কাঠামো সংরক্ষিত আছে। এদের আবরণের নোঙর হিসেবে বিদ্যমান হেলিক্সসমূহকে, নিষ্কাশন ও কেলাসকরণের সুবিধার্থে অপসারণ করা হয়েছে।
  
  আইএমপি-কে দুটি ভাগে বিভক্ত করা যায়:
  
   অবিচ্ছেদ্য পলিটপিক আমিষ (ট্রান্স–আবরণী আমিষ)
   অবিচ্ছেদ্য মনোটপিক আমিষ
  থাম্ব|গ্রুপ–I এবং গ্রুপ–II এর ট্রান্স–আবরণী আমিষের দিকবিন্যাস বিপরীমুখী। গ্রুপ–I এর আমিষগুলোর N–প্রান্ত দূরবর্তী পার্শ্বে এবং C–প্রান্ত সাইটোসল পার্শ্বে অবস্থান করে। গ্রুপ–II এর আমিষগুলোর C–প্রান্ত দূরবর্তী পার্শ্বে এবং N–প্রান্ত সাইটোসল পার্শ্বে অবস্থান করে।|alt=Group I and II transmembrane proteins have opposite orientations. Group I proteins have the N terminus on the far side and C terminus on the cytosolic side. Group II proteins have the C terminus on the far side and N terminus in the cytosol.|300x300পিক্সেল
  
  অবিচ্ছেদ্য পলিটপিক আমিষ 
  সবচেয়ে গতানুগতিক ধরনের আইএমপি হচ্ছে ট্রান্স–আবরণী (টিএম)আমিষ, যা সমগ্র জৈব ঝিল্লি জুড়েই বিস্তৃত থাকে। এক–পাকের আবরণী আমিষ মাত্র একবার ঝিল্লি অতিক্রম করে আসে, আর বহু–পাকের আবরণী আমিষ কয়েক পাক ঘুরে আসে। এক পাকের টিএম আমিষকে টাইপ–১ হিসেবে শ্রেণিভুক্ত করা যায়, যাদের অবস্থান এমন হয় যে তাদের কার্বক্সিল–প্রান্ত সাইটোসল অভিমুখী হয়ে থাকে; অথবা টাইপ–২ হিসেবে শ্রেণিভুক্ত করা যায়, যেখানে অ্যামিনো–প্রান্ত সাইটোসল অভিমুখী থাকে। টাইপ–৩ আমিষে, একটি পলিপেপটাইড এককের মধ্যেই একাধিক ট্রান্স–আবরণী ডোমেইন বিদ্যমান থাকে; টাইপ–৪ এ আবার কতগুলো পলিপেপটাইড একক সম্মিলিতভাবে একটি নালী পথের ভেতর দিয়ে ঝিল্লি অতিক্রম করে। টাইপ–৫ আমিষসমূহ, সমযোজী বন্ধনে আবদ্ধ লিপিডের মাধ্যমে দ্বিস্তরী লিপিডের (lipid bilayer) সাথে সংযুক্ত থাকে। আর টাইপ–৬ আমিষসমূহে ট্রান্স–আবরণী ডোমেইন এবং লিপিড নোঙর – উভয়ই বিদ্যমান থাকে।
  
  অবিচ্ছেদ্য মনোটপিক আমিষ 
  অবিচ্ছেদ্য মনোটপিক আমিষসমূহ এক পাশে ঝিল্লির সাথে সংযুক্ত থাকলেও সম্পূর্ণ দ্বিস্তরী লিপিডজুড়ে বিস্তৃত থাকে না।
  
  আমিষের গঠন নির্ণয় 
  যুক্তরাষ্ট্রের ন্যাশনাল ইনস্টিটিউট অফ হেল্‌থ (জাতীয় স্বাস্থ্য ইনস্টিটিউট) এর অধীনস্থ, ন্যাশনাল ইনস্টিটিউট অফ জেনারেল মেডিক্যাল সায়েন্সেস (জাতীয় চিকিৎসাবিজ্ঞান ইনস্টিটিউট) এর আর্থিক পৃষ্ঠপোষকতায় পরিচালিত একটি প্রকল্প হচ্ছে আমিষ কাঠামো উদ্যোগ (Protein Structure Initiative, PSI)। এর অন্যতম লক্ষ্য হচ্ছে ত্রিমাত্রিক আমিষ কাঠামো নির্ণয় এবং আবরণী আমিষ-সহ কাঠামোগত জীববিজ্ঞানে প্রয়োগের উদ্দেশ্যে বিভিন্ন কলাকৌশল উদ্ভাবন। হোমোলজি মডেলিং ব্যবহার করে, "লক্ষ্য" অবিচ্ছেদ্য আমিষের অ্যামিনো অ্যাসিড অনুক্রম হতে, পারমাণবিক রেজোলিউশনের মডেল এবং সংশ্লিষ্ট সমগোত্রীয় আমিষের একটি পরীক্ষামূলক ত্রিমাত্রিক কাঠামো গঠন করা যায়। লিগ্যান্ড-জি আমিষ-সংযোজিত সংবেদক (G-Protein-coupled Receptor, GPCR) এবং তাদের জটিল যৌগসমূহের ক্ষেত্রে এই প্রক্রিয়াটি ব্যাপকভাবে ব্যবহৃত হয়েছে।
  
  ক্রিয়া 
  আইএমপি'র মধ্যে পরিবাহক (transporters), সংযোগকারী, নালীপথ, সংবেদক, উৎসেচক, কাঠামোগত ঝিল্লি-আবদ্ধকারী ডোমেইন, সঞ্চয় ও শক্তি পরিবহনের () সাথে সংশ্লিষ্ট আমিষ, এবং কোষ সংসক্তি'র (cell adhesion) সাথে জড়িত আমিষসমূহ অন্তর্ভুক্ত। পরিবাহকের শ্রেণিবিন্যাস পাওয়া যাবে পরিবাহক শ্রেণিবিন্যাস তথ্যশালা-তে (Transporter Classification Database)।
  
  অবিচ্ছেদ্য আবরণী আমিষ (আইএমপি; এক্ষেত্রে ব্যাকটেরিয়ার আলোক-সংবন্ধনকারী কণা, ব্যাকটেরিওরহোডোপ্‌সিন) এবং দ্বিস্তরী লিপিড দ্বারা গঠিত ঝিল্লি'র মধ্যে সম্পর্কের একটি উদাহরণ নিম্নে উল্লেখ করা হয়েছে:
  
  এক্ষেত্রে, অবিচ্ছেদ্য আবরণী আমিষ সম্পূর্ণ দ্বিস্তরী লিপিডকে সাতবার অতিক্রম করে আসে। আমিষের যে অংশ দ্বি-স্তরের পানিবিদ্বেষী (hydrophobic) অঞ্চলে সংবদ্ধ থাকে, সেগুলো আল্‌ফা হেলিক্যাল এবং তা প্রধানত পানিবিদ্বেষী অ্যামিনো অ্যাসিড দ্বারাই গঠিত। আমিষের প্রান্ত সাইটোসলে থাকে, আর প্রান্ত থাকে কোষের বাইরের অঞ্চলে। যে ঝিল্লি এই নির্দিষ্ট আমিষটি ধারণ করে, তা সালোকসংশ্লেষণে অংশ নিতে পারে।
  
  উদাহরণ 
  ইন্‌টিগ্রাল বা অবিচ্ছেদ্য আবরণী আমিষের উদাহরণ:
  
   ইনসুলিন সংবেদক (Insulin receptor)
  কোন কোন কোষ সংসক্তি আমিষ অথবা কোষ সংসক্তি অণুসমূহ (cell adhesion molecules, CAM), যেমন- ইন্‌টেগ্রিন (integrins), ক্যাডেরিন (cadherins), স্নায়বিক কোষ সংসক্তি অণু (Neural Cell Adhesion Molecules, NCAMs), অথবা সিলেক্‌টিন (selectins)
   Some types of receptor proteins
   কতিপয় সংবেদক আমিষসমূহ
  গ্লাইকোফোরিন (Glycophorin)
   রোডপ্‌সিন (Rhodopsin)
   ব্যান্ড ৩ অ্যানায়ন পরিবহন আমিষ (Band 3 anion transport protein)
   সিডি৩৬ (CD36)
   গ্লুকোজ পার্মিয়েজ (Glucose Permease)
   আয়ন নালী এবং দ্বারসমূহ
   জি আমিষ-সংযোজিত সংবেদক (যেমন- বেটা-অ্যাডরেনার্জিক সংবেদক)
  সেইপিন
  
  আরও দেখুন 
  
  আবরণী আমিষ
  ট্রান্স-আবরণী আমিষ
  প্রান্তস্থ আবরণী আমিষ
  চক্রাকার লিপিড খোলক
  
  টীকা
  
  তথ্যসূত্র 
  
  বিষয়শ্রেণী:অবিচ্ছেদ্য আবরণী আমিষ
  বিষয়শ্রেণী:আমিষ
  বিষয়শ্রেণী:আমিষ কাঠামো
  বিষয়শ্রেণী:কোষ জীববিজ্ঞান
  বিষয়শ্রেণী:জীববিজ্ঞান
title: ইনটিগ্রাল আবরণী আমিষ